Publication: Magyar Közlöny
Issue: MK-2003-127 (Year: 2003, Number: 127)
Era: 1990-2004
Section: szóló 1997. évi CLIV. törvény 3. § e) pontja szerinti egészségügyi szolgáltatás körébe tartozó tevékenység.
Paragraph Index: 1384

2004. évet az építkezés évének tekinti, és ehhez a forrásokat biztosítja. A versenyképesség erõsítését kiemelt szempontként érvényesíti mind a költségvetési, mind az adótörvény-javaslatokban. Sarokpontnak tartja a tartós egyensúly megõrzését. A Kormány a költségvetési hiányt a GDPhez képest 3,8 százalékpontban, a jövedelem centralizálását 44,4 százalékban, az újraelosztás mértékét 48,7 százalékban tervezi. A költségvetési és adótörvény-javaslatokban megfogalmazott fõ számokon belül a kormányoldal lehetõséget lát módosító javaslatok további benyújtására és egyeztetésére. A munkavállalói oldal általános véleményként megfogalmazta: 2004-ben a gazdasági növekedéssel arányos bérnövekedést szorgalmaznak, és kiemelt célnak tekintik a munkahelybõvítést. Véleményük szerint a jövõ évi költségvetési és adótörvény-javaslatokban a jövedelem-átcsoportosítás a munkavállalók terhére történik, a jövedelempozícióban jelentõs csökkenés következik be. Ezért változatlanul elfogadhatatlannak tartják az egészségbiztosítási járulék 1%-os emelését, valamint a nyugdíjjárulék és a természetbeni juttatások adómentességének megvonását és a társadalombiztosítási szabályok munkavállalók hátrányára történõ módosítását. Igényelték a minimálbér adómentességének megtartását. Kifogásolták a közszférában tervezett létszámcsökkentés módját, mert véleményük szerint nincs összhangban a megfogalmazott reformelgondolásokkal és nem megfelelõen számol a várható gazdasági és társadalmi következményekkel. Ezért a költségvetési törvényjavaslat felülvizsgálatát kérik a fenti szempontokra figyelemmel. Felvetették, a közszférában is biztosítani szükséges a bérgarancia alap intézményét, valamint kifejtették, hogy nem értenek egyet a 13. havi bér tervezett januári kifizetésével. A munkaadói oldal egyetértett a Kormány törekvésével az államháztartási hiány csökkentésére, és azzal, hogy a gazdaság versenyképességének javítását kiemelten kell kezelni. A munkaadók megítélése szerint azonban félõ, hogy 2003/127. szám a hiány csökkentését elsõsorban a bevételek növelésével elérni szándékozó fiskális politika jövõre a bevételek oldaláról fog feszültséget okozni. Az adó- és járulékváltoztatási javaslatok nem javítják a vállalkozások versenyképességét, nem csökkentik az élõ munka költségeit, az adó- és járulékrendszer változásainak kiszámíthatatlansága riasztja a hazai és külföldi befektetõket. Felhívták a figyelmet arra, hogy a tervezett intézkedések rontják a megtakarítások feltételeit. Pozitívan ítélték meg a kormányzati kiadások tervezett visszafogását. A szociális partnerek az adó- és költségvetési törvényjavaslatokhoz kapcsolódóan konkrét kezdeményezéseket fogalmaztak meg. Megegyezés született arról, hogy az ülésen elfogadott témákban további háromoldalú szakértõi egyeztetésre kerül sor.

Source: https://magyarkozlony.hu/hivatalos-lapok/041f6e7a941cd9e1e4f0a49da1f814b2ebf9034b/dokumentumok/acbcd57e44374760bacdafc58fb7eb33cba913f0/letoltes